Nordjyllands Politi melder om et nogenlunde roligt karneval. Der er skrevet enkelte sager, men generelt er det gået godt, fortæller vagtchef hos Nordjyllands Politi Peter Redder. Fra klokken 12.30 og frem til klokken 17 har politiet anholdt ti personer, både nordjyder, danskere fra andre steder i landet og udlændinge. Alle er sigtet for overtrædelse af ordensbekendtgørelsen. Nogle var involveret i voldelige optrin, og andre nægtede at rette sig efter politiets anvisninger. Den yngste, der blev anholdt, var en 15-årig dreng fra Aalborg. Han slog og sparkede en forbipasserende på Boulevarden.

Referat:
Karnevalet er forløbet nogenlunde roligt. Ti er blevet anholdt.